VENDIM
Nr. 199, datë 31.3.2021

PËR PËRCAKTIMIN E KUSHTEVE TË POSAÇME TË LICENCIMIT, DOKUMENTEVE SHOQËRUESE, PROCEDURAVE PËR SHQYRTIMIN OSE ANULIMIN E LICENCËS, TARIFAVE TË KËRKESËS DHE KUOTIZACIONIT VJETOR TË LICENCAVE PËR VEPRIMTARI TREGTARE TË PASURIVE KULTURORE

Në mbështetje të nenit 100 të Kushtetutës dhe të neneve 116, pika  3, 117 dhe 118, të ligjit nr. 27/2018, “Për trashëgiminë kulturore dhe muzetë”, me propozimin e ministrit të Kulturës, Këshilli i Ministrave

[bookmark: page2]VENDOSI:

I. DISPOZITA TË PËRGJITHSHME
Ky vendim përcakton dhe shtrin fushën e veprimit në:
a) licencën për veprimtari tregtare të pasurive kulturore materiale të luajtshme, që përfshihet në kategorinë VI.1 të shtojcës së ligjit për licencat;
b) përcaktimin e kushteve, kritereve dhe dokumenteve shoqëruese për licencimin e personave fizikë/tregtarë dhe juridikë për veprimtari tregtare të pasurive kulturore materiale të luajtshme;
c) procedurat për shqyrtimin ose anulimin, si dhe për pezullimin e licencës për veprimtari tregtare të pasurive kulturore materiale të luajtshme;
ç) përcaktimin e tarifave të kërkesës dhe tarifave të kuotizacionit vjetor për licencën për veprimtari tregtare të pasurive kulturore materiale të luajtshme. 
II. OBJEKTI DHE SUBJEKTET E LICENCËS PËR VEPRIMTARI TREGTARE TË PASURIVE KULTURORE MATERIALE TË LUAJTSHME
1. Licenca për veprimtari tregtare të pasurive kulturore materiale të luajtshme është akti administrativ, që i njeh titullarit të saj të drejtën të ushtrojë tipin e veprimtarisë, në përputhje me kushtet e përcaktuara në të.
2. Tregtim i pasurisë kulturore materiale të luajtshme është ushtrimi i veprimtarive tregtare me qëllim:
a) shitjen për publikun;
b) ekspozitën për qëllime tregtare;
c) ndërmjetësimin me qëllim shitjen e pasurive kulturore materiale të luajtshme.
3. Nuk janë objekt tregtimi pasuritë kulturore materiale të cilat konsiderohen të patjetërsueshme, sipas parashikimeve të neneve 106, 107 dhe 108, të ligjit 27/2018, “Për trashëgiminë kulturore dhe muzetë”.
III. KUSHTET E POSAÇME, KRITERET, VLEFSHMËRIA DHE AFATET E LICENCIMIT
A. Kushtet e posaçme dhe kriteret për pajisjen me licencë
1. Personi fizik/tregtari apo personi juridik që kërkon të pajiset me licencë për veprimtari tregtare të pasurive kulturore materiale të luajtshme duhet të plotësojë kushtet e posaçme, si më poshtë vijon:
a) të deklarojë ambientin ku do të ushtrojë veprimtarinë tregtare, si dhe të garantojë kushtet e sigurisë për ruajtjen e pasurisë kulturore që administron;
b) personi fizik/tregtari apo përfaqësuesi ligjor i personit juridik të ketë kryer arsimin bazë, që është i detyrueshëm në Republikën e Shqipërisë.
2. Përveç kushteve të posaçme, të parashikuara në pikën 1, të kësaj ndarjeje, personi fizik/tregtari apo personi juridik duhet të plotësojë edhe kriteret e mëposhtme:
 a) të jetë i regjistruar sipas legjislacionit shqiptar në fuqi për veprimtaritë tregtare dhe të ketë në objektin e tij të veprimtarisë tregtinë e pasurive kulturore materiale; 
b) të deklarojë pranë Institutit Kombëtar të Regjistrimit të Trashëgimisë Kulturore (IKRTK) inventarin e objekteve, pasuri kulturore, që ka në administrim;
c) të kryejë pranë IKRTK-së të gjitha procedurat e regjistrimit për objektet që ka në administrim, në zbatim të ligjit nr. 27/2018, “Për trashëgiminë kulturore dhe muzetë”. Çdo objekt pajiset me certifikatën “pasuri kulturore”;
 ç) të kryejë pagesën e tarifës për marrjen e licencës pranë IKRTK-së.
3. Subjekti dorëzon kërkesën për pajisjen me licencë, sipas formatit bashkëlidhur këtij vendimi, bashkë me dokumentet shoqëruese që provojnë përmbushjen e kushteve dhe kritereve të parashikuara në këtë vendim, si dhe dokumentin që provon kryerjen e pagesës së tarifës për marrjen e licencës pranë IKRTK-së.
4. Personi fizik/tregtari ose juridik, si dhe anëtarët e organit administrativ, aksionarit ose ortakut apo personi, që ka kompetenca përfaqësuese, vendimmarrjeje ose kontrolluese brenda personit juridik, nuk duhet të jetë në ndjekje penale ose i dënuar për një vepër penale.
B. Kufizimet e përdorimit të licencës
1. Licenca nuk lejohet të tjetërsohet apo të trashëgohet nga një subjekt tek tjetri.
[bookmark: page10]2. Në rastet kur licenca është anuluar, subjekti mund të bëjë kërkesë për licencë pasi kanë kaluar të paktën tri vite nga data e anulimit. 
C. Vlefshmëria dhe afatet e licencës
1. Licenca për veprimtari tregtare të pasurive kulturore është pa afat për të gjitha subjektet e licencuara.
2. Licenca është e vlefshme për territorin e Republikës së Shqipërisë.
3. Licenca konsiderohet e anuluar dhe pa ndonjë efekt juridik në rast të vdekjes së personit fizik ose likuidimit të personit juridik.
IV. DOKUMENTACIONI SHOQËRUES PËR PAJISJEN ME LICENCË PËR PERSONIN FIZIK/TREGTARI OSE PERSONIN JURIDIK 
A. Dokumentet shoqëruese për pajisjen me licencë për personin fizik/tregtarin 
Kërkesa për pajisje me licencë për herë të parë për personin fizik/tregtarin, pasi të plotësohen kushtet dhe kriteret e përcaktuara në këtë vendim, shoqërohet me:
a) kërkesën për pajisje me licencë, sipas formularit bashkëlidhur këtij vendimi;
b) kopjen e dokumentit të identifikimit të kërkuesit;
c) certifikatën e regjistrimit në Qendrën Kombëtare të Biznesit;
ç)  vetëdeklarimin mbi gjendjen gjyqësore dhe penale; 
d) dokumentin që provon përfundimin e arsimit bazë të detyrueshëm;
dh) dokumentin që vërteton kryerjen e pagesës së tarifës për kërkesën për pajisjen me licencë; 
e) dokumentin e lëshuar nga IKRTK-ja që vërteton kryerjen e procedurave të regjistrimit në zbatim të ligjit nr. 27/2018, “Për trashëgiminë kulturore dhe muzetë”.
B. Dokumentet shoqëruese për pajisjen me licencë për personin juridik
Kërkesa për pajisje me licencë për herë të parë për personin juridik, pasi të plotësohen kriteret dhe kushtet e specifikuara në këtë vendim, shoqërohet me:
a) kërkesën për pajisje me licencë, sipas formularit bashkëlidhur këtij vendimi;
b) certifikatën e regjistrimit në Qendrën Kombëtare të Biznesit;
c) kopjen e dokumentit të identifikimit të përfaqësuesit ligjor; 
ç) vetëdeklarimin mbi gjendjen gjyqësore dhe penale të anëtarëve të organit administrativ, aksionarit ose ortakut dhe të personit që ka kompetenca përfaqësuese, vendimmarrjeje ose kontrolluese brenda personit juridik;
d) dokumentin që provon përfundimin e arsimit bazë të detyrueshëm;
dh) dokumentin që vërteton kryerjen e pagesës së tarifës për kërkesën për pajisjen me licencë;
e) dokumentin e lëshuar nga IKRTK-ja që vërteton kryerjen e procedurave të regjistrimit në zbatim të ligjit nr. 27/2018, “Për trashëgiminë kulturore dhe muzetë”.
C. Dokumente shoqëruese për pajisje me zëvendësim licence në rast humbjeje ose dëmtimi të ekzistueses
1. Në rast humbjeje ose dëmtimi të licencës për veprimtari tregtare të pasurive kulturore, subjekti i licencuar paraqet tek IKRTK-ja kërkesën për pajisjen me zëvendësim licence, sipas formularit bashkëlidhur këtij vendimi.
2. Në rastin kur kërkesa ka lidhje me zëvendësimin e licencës së dëmtuar, me qëllim pajisjen me licencë të re, subjekti duhet të dorëzojë licencën ekzistuese të dëmtuar.
3. Në rastin kur kërkesa ka lidhje me humbjen e licencës, me qëllim pajisjen me licencë të re, subjekti, në përgjegjësinë e tij civile dhe penale, dorëzon një deklaratë më shkrim mbi këtë fakt.
4. Licenca e dëmtuar ose e humbur shpallet e pavlefshme dhe lëshohet e re, me të njëjtat të dhëna, por me datë lëshimi të re.
V. PROCEDURAT PËR DHËNIEN, PEZULLIMIN OSE ANULIMIN E LICENCËS PËR VEPRIMTARI TREGTARE TË PASURIVE KULTURORE MATERIALE
A. Dorëzimi dhe pranimi i kërkesave
1. Kërkesa për licencë, si dhe dokumentet shoqëruese të saj dërgohen nëpërmjet sistemit informatik të integruar për shërbimet e licencimit të veprimtarive tregtare në pasuritë kulturore materiale, që funksionon pranë portalit unik të shërbimeve qeveritare e-Albania.
2. Dokumentet për licencë, që ngarkohen në sistem, duhet të jenë:
 a) origjinale ose kopje të njësuara me origjinalin;
b) në gjuhën shqipe ose të përkthyera në gjuhën shqipe nga përkthyes zyrtarë dhe të njësuara me origjinalin;
c) për rastet e dokumenteve të huaja, kopje të vërtetuara nga një autoritet publik i juridiksionit të huaj (zyrtar/noter). Është detyrim të vërtetohet ekzistenca e tyre si zyrtarë apo noterë, nëpërmjet legalizimit apo apostilimit, sipas ligjeve në fuqi dhe marrëveshjeve ndërkombëtare të ratifikuara nga Republika e Shqipërisë.
3. Pagesa e tarifës për përfitimin  e  licencës kryhet përmes sistemit informatik të integruar për shërbimet e licencimit për veprimtari ndërhyrëse në pasuritë kulturore materiale, që funksionon pranë portalit unik të shërbimeve qeveritare e-Albania ose pranë çdo banke të nivelit të dytë, nëpërmjet formularit të faturës për arkëtim.
4. Paraqitja fizike e një apo disa dokumenteve pranë IKRTK-së kryhet vetëm në këto raste:
a) Për dorëzimin e licencës paraardhëse, në rastet e parashikuara në këtë vendim;
b) Kur kërkohet verifikim i dokumentit/dokumenteve nga IKRTK-ja.
[bookmark: page13]B. Shqyrtimi i kërkesave lidhur me licencat për veprimtaritë tregtare të pasurive kulturore
1. Kërkesat për licencim, anulim apo pezullim të licencës, si dhe për pajisje me zëvendësim në rast humbjeje ose dëmtimi të ekzistueses administrohen nga IKRTK-ja.
2. Vendimi për pajisjen me licencë merret nga ministri përgjegjës për trashëgiminë kulturore, me propozim të IKRTK-së. 
3. Licenca jepet pas verifikimit të përmbushjes së kushteve dhe kritereve për licencim, të parashikuara në ligjin nr. 27/2018, “Për trashëgiminë kulturore dhe muzetë”, dhe në këtë vendim. Ministri përgjegjës për trashëgiminë kulturore merr vendim në lidhje me kërkesën për licencë brenda 20 ditësh pune nga regjistrimi i saj. 
4. Ndaj vendimit për dhënien ose jo të licencës mund të ushtrohet ankim në gjykatën kompetente për shqyrtimin e mosmarrëveshjeve administrative. Ankimi nuk pezullon vendimin.
5. IKRTK-ja bën shpërndarjen e licencave të interesuarve jo më vonë se 10 (dhjetë) ditë kalendarike nga hyrja në fuqi e vendimit të ministrit, nëpërmjet shërbimit postar ose licencat tërhiqen nga vetë subjekti i licencuar apo nga persona të autorizuar me akt noterial për të kryer një veprim të tillë apo persona të autorizuar nga personi juridik. Kopja e autorizimit depozitohet në dosjen që arkivohet. 
6. Licenca e miratuar për veprimtaritë tregtare të pasurive kulturore materiale, pajisja me zëvendësim licence në rast humbjeje ose dëmtimi të ekzistueses, si dhe çdo vendim për pezullim ose anulim të licencës regjistrohen në Regjistrin e Licencave për Veprimtarinë Tregtare të Pasurive Kulturore, i cili administrohet nga IKRTK-ja, si dhe në Regjistrin Kombëtar të Licencave, Autorizimeve dhe Lejeve në Qendrën Kombëtare të Biznesit.
C.  Tarifa e kërkesës dhe kuotizacioni vjetor i licencave
1. Tarifa e kërkesës për pajisjen me licencë për herë të parë për zëvendësim licence në rast humbjeje ose dëmtimi të ekzistueses ose për pezullim të licencës është 100 (njëqind) lekë.
2. Kuotizacioni vjetor i licencave është një pagesë periodike që paguhet nga subjekti i licencuar, në vlerën 200 (dyqind) lekë.
3. Përjashtohet nga pagesa e kuotizacionit vjetor subjekti, licenca e të cilit është pezulluar ose anuluar.
4. Të ardhurat e përfituara sipas pikave 1 dhe 2, të ndarjes C, të këtij kreu, shkojnë në llogari të Fondit Kombëtar të Kujdesit të Trashëgimisë Kulturore Materiale.

1. Licenca për veprimtari tregtare të pasurive kulturore materiale pezullohet me vendim të ministrit përgjegjës për trashëgiminë kulturore, me propozim të IKRTK-së, në rastet e mëposhtme:
a) kur subjekti i licencuar ndodhet në kushtet e konfliktit të interesit ose ka ndonjë pengesë tjetër ligjore me ushtrimin e funksioneve publike në përputhje me ligjin nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”, të ndryshuar, për periudhën kohore që ekziston shkaku që ka çuar në pezullim;
b) kur ka filluar një procedurë verifikimi ndaj subjektit të licencuar për shkeljet e parashikuara nga nenet 258 dhe 259, të ligjit nr. 27/2018, “Për trashëgiminë kulturore dhe muzetë”, deri në marrjen e një vendimi përfundimtar;
c) me kërkesë të vetë subjektit të licencuar.
2. Licenca për tregti në pasuritë kulturore materiale anulohet nga ministri përgjegjës për trashëgiminë kulturore sipas kushteve të parashikuara në nenin 118, të ligjit nr. 27/2018, “Për trashëgiminë kulturore dhe muzetë”, si dhe në rastin kur individi, mbajtës i licencës, humbet jetën.
3. Procedura e inspektimit, pezullimit dhe anulimit të licencës kryhet, si më poshtë vijon:
a) me kërkesë të IKRTK-së, strukturat kompetente të inspektimit për mbrojtjen e trashëgimisë kulturore ngarkohen me verifikimin e ligjshmërisë së ushtrimit të aktivitetit të veprimtarisë tregtare të pasurive kulturore; 
b) strukturat kompetente të inspektimit kryejnë kontrolle dhe verifikime në mjediset dhe depot e subjekteve të licencuara për veprimtari tregtare të pasurive kulturore me qëllim verifikimin nëse titullari i licencës respekton detyrimet e përcaktuara në këtë vendim; 
c) për çdo rast të konstatuar, struktura e inspektimit harton një raport vlerësimi të fakteve dhe ia kalon për shqyrtim IKRTK-së;
ç) në rastin kur ekzistojnë kushtet për pezullimin e licencës, IKRTK-ja ia kalon dosjen ministrit përgjegjës për trashëgiminë kulturore me rekomandimin përkatës;
d) në rastin kur ekzistojnë kushtet për anulimin e licencës, IKRTK-ja ia kalon dosjen ministrit përgjegjës për trashëgiminë kulturore me rekomandimin përkatës, pasi ka marrë mendim nga KKMPK-ja.
4. Ndaj vendimit për pezullimin e licencës mund të ushtrohet ankim në gjykatën kompetente për shqyrtimin e mosmarrëveshjeve administrative. Ankimi nuk pezullon zbatimin e aktit administrativ.
VI. DETYRIMET E SUBJEKTIT TË LICENCUAR
A. Detyrimi mbi pasuritë kulturore në administrim
Subjekti i licencuar për veprimtari tregtare të pasurive kulturore materiale ka të njëjtat detyrime të përcaktuara në nenin 25, të ligjit nr. 27/2018, “Për trashëgiminë kulturore dhe muzetë”.
B. Detyrimi  lidhur me  prejardhjen dhe origjinalitetin e pasurisë kulturore
1. Për çdo shitje të një artikulli të pasurisë kulturore, që i përket subjektit të licencuar ose që vihet në shitje nën ndërmjetësimin e tij profesional, ky i fundit duhet t’i sigurojë blerësit një deklaratë sipas modelit bashkëlidhur këtij vendimi, e cila të përmbajë të paktën të dhënat e mëposhtme:
a) identifikimin e pasurisë kulturore;
b) deklarimin  mbi origjinalitetin artistik apo të prodhimit të deklaruar;
c) autorësinë dhe kohën e krijimit të veprës;
ç)  një përshkrim të prejardhjes së identifikuar të pronësisë së tij.
2. Në rastet kur, për shkak të mungesës së informacionit të nevojshëm, nuk është e mundur të sigurohen të dhëna për origjinalitetin artistik ose për prejardhjen e pronësisë, subjekti i licencuar përfshin në deklaratë informacionin që disponohet nga ana e tij në mirëbesim dhe bazuar në njohuritë profesionale të tij. Një kopje e deklaratës vendoset mbi një kopje fotografike të pasurisë kulturore dhe i bashkëngjitet asaj.
3. Subjekti i licencuar ruan një kopje të deklaratës për të paktën pesë vjet nga data e shitjes së  pasurisë kulturore.
C. Detyrimi lidhur regjistrin dhe raportimin e veprimtarisë
1. Titullari i licencës për veprimtari tregtare të pasurive kulturore, për çdo artikull të shitur, mban një regjistër, sipas përcaktimeve të pikës 4, të nenit 116, të ligjit nr. 27/2018, “Për trashëgiminë kulturore dhe muzetë”.
2. Titullari i licencës për veprimtari tregtare të pasurive kulturore raporton pranë IKRTK-së sipas parashikimeve të pikës 6, të nenit 116, të ligjit nr. 27/2018, “Për trashëgiminë kulturore dhe muzetë”.
Ç. Detyrime në kuadër të luftës kundër tregtisë së paligjshme
1. Titullari i licencës për veprimtarinë tregtare të pasurive kulturore informon subjektin, për të cilin ai kryen shërbime përfaqësimi ose ndërmjetësimi në lidhje me detyrimet dhe sanksionet në zbatim të nenit 259, të ligjit nr. 27/2018, “Për trashëgiminë kulturore dhe muzetë”, për:
a) detyrimet në lidhje me eksportin e përhershëm të pasurisë kulturore nga territori i Republikës së Shqipërisë;
b) detyrimet në lidhje me eksportin e përkohshëm të pasurisë kulturore nga territori i Republikës së Shqipërisë;
c) detyrimet në lidhje me importin e pasurisë kulturore në territorin e Republikës së Shqipërisë;
ç) detyrimin për të mbajtur certifikatën e prejardhjes dhe origjinalietit. 
2. Në rastet kur tregtarët e pasurive kulturore njoftohen nga ministria përgjegjëse për trashëgiminë kulturore se një vend i huaj kërkon kthimin e një objekti të pasurisë kulturore në posedim të tyre ose për të cilin ata kanë një mandat tregtar, marrin të gjitha masat sipas ligjit për të bashkëpunuar në mirëbesim me ministrinë për kthimin e objektit në vendin e origjinës ose në vendin nga i cili është eksportuar në mënyrë të paligjshme, sipas ligjit, dhe pavarësisht kompensimit të duhur të pronarit sipas ligjit apo detyrimeve ndërkombëtare të Republikës së Shqipërisë.
VII. DISPOZITA KALIMTARE DHE TË FUNDIT
1. Të gjitha kërkesat për licencë për veprimtari tregtare të pasurive kulturore materiale bëhen me pagesë, sipas tarifave të përcaktuara në këtë vendim.
2. Të gjitha kërkesat për licencë për veprimtari tregtare të pasurive kulturore materiale dhe dokumentacioni shoqërues dërgohen në formë fizike nëpërmjet shërbimit postar pranë IKRTK-së deri në kalimin e të gjithë procedurës në portalin unik të shërbimeve qeveritare e-Albania. 
3. Formati i licencës miratohet me urdhër të ministrit përgjegjës për trashëgiminë kulturore, me propozim të IKRTK-së.
4. Ngarkohen ministria përgjegjëse për trashëgiminë kulturore dhe Instituti Kombëtar i Regjistrimit të Pasurive Kulturore për zbatimin e këtij vendimi.
Ky vendim hyn në fuqi pas botimit në Fletoren Zyrtare.
ZËVENDËSKRYEMINISTËR
Erion Braçe

SHTOJCAT E VENDIMIT PËR KUSHTET E VEÇANTA TË LICENCIMIT, DOKUMENTET SHOQËRUESE, PROCEDURAT PËR RISHIKIM OSE ANULIM, TARIFAT E KËRKESËS DHE TARIFAT E KUOTAVE VJETORE TË LICENCIMIN PËR TREGTI NË PASURINË KULTURORE TË LUAJTSHME

I. FORMULARI I KËRKESËS
II. MODELI I DEKLARATËS PËR IDENTIFIKIMIN,  ORIGJINALITETIN DHE PREJARDHJEN


FORMULARI I KËRKESËS PËR LICENCË
Licenca për tregti në pasuri kulturore

Institucioni përgjegjës: Instituti Kombëtar i Regjistrimit të Trashëgimisë Kulturore
1. STATUSI I KËRKUESIT
[    ] PERSON FIZIK/TREGTAR
[    ] PERSON JURIDIK

1.1 STATUSI/  LLOJI  I KËRKESËS
[    ] PAJISJE ME LICENCË PËR HERË TË PARË 
[    ] PAJISJE ME ZËVENDËSIM LICENCE NË RAST HUMBJE (Bashkëlidh një deklaratë personale mbi rrethanat e humbjes së licencës)
[    ] PAJISJE ME ZËVENDËSIM LICENCE NË RAST DËMTIMI (Bashkëlidh licencën e dëmtuar)

2. INFORMACIONE SPECIFIKE (në rast se kërkuesi është PERSON FIZIK/TREGTAR)
SUBJEKTI: Emri _______________________         Mbiemri _____________________
NIPT: __________________________							
ID: 	__________________________							
Nr. Tel/Cel: __________________________							
Email-i: 	__________________________							
Adresa e kërkuesit: 	____________________________________________________________
Adresa e ushtrimit të veprimtarisë tregtare të pasurisë kulturore: ____________________________
______________________________________________________________________________

3. INFORMACION SPECIFIK (në rast se kërkuesi është PERSON JURIDIK)
Emri i SUBJEKTIT: _____________________________________________________	
NIPT: __________________________							
Administratori: Emri ___________________	Mbiemri _____________________		
ID Administratorit:	____________________						
Nr. Tel / Cel: __________________________							
Email-i: 	__________________________							
Adresa e kërkuesit: 	____________________________________________________________
Adresa e ushtrimit të veprimtarisë tregtare të pasurisë kulturore: ____________________________
______________________________________________________________________________

4. KLAUZOLA DEKLARATIVE								
Vetëdeklarim i përgjegjësisë për një person fizik/tregtari
Unë, i nënshkruari __________________, në njohje të plotë të pasojave të një deklarate të pavërtetë, deklaroj se:
a) të dhënat e deklaruara dhe dokumentet e paraqitura janë të vërteta;
b) unë nuk kam asnjë çështje të hapur gjyqësore penale dhe nuk jam duke vuajtur një dënim gjyqësor për një vepër penale;
c) unë i njoh dhe i pranoj kriteret dhe detyrimet për licencën e kërkuar.

Vetëdeklarim i përgjegjësisë për përfaqësuesin e një personi juridik

Unë, i nënshkruari _______________________, në cilësinë e administratorit të subjektit _______________________ ,  deklaroj se:
a) të dhënat e deklaruara dhe dokumentet e paraqitura janë të vërteta;
b) asnjë nga administratorët e Subjektit nuk ka ndonjë çështje penale gjyqësore të hapur dhe nuk jam duke vuajtur një dënim gjyqësor për një vepër penale;
c) unë i njoh dhe i pranoj kriteret dhe detyrimet për licencën e kërkuar.

5. TË DHËNAT PERSONALE
Unë autorizoj institucionin të përpunojë të dhënat e mia personale (emrin, mbiemrin, numrin e  telefonit ose postën elektronike) të mbledhura më sipër, në mënyrë që të ndërmarrë sondazhe të automatizuara për të marrë mendimin tim në lidhje me cilësinë e ofrimit të shërbimit.	

6. DOKUMENTACIONI I NGARKUAR (on-line)	
a) _______________________________________________;
b) _______________________________________________;
c) _______________________________________________; 

[bookmark: _GoBack]7. DOKUMENTE/ VERIFIKIME/ MIRATIME TË SIGURUARA NGA NDËRVEPRIMI NDËRINSTITUCIONAL
a) Ekstrakti i regjistrimit të biznesit nga QKB-ja ose vendimi i regjistrimit në gjykatë.	

8. BAZA LIGJORE E KËTIJ SHËRBIMI							
Ligji nr. 27/2018, “Për trashëgiminë kulturore dhe muzetë”

9. NJOFTIM								
Marrja e informacionit:	___ posta; 	___ e-mail; 	___ e-albania; 	___ dorazi
E-mail (për njoftimin): 	___________________________________________________	
Afati i njoftimit: jo më vonë se 10 ditë nga urdhri i ministrit / vendimi i ministrit përgjegjës për trashëgiminë kulturore

MODELI I DEKLARATËS PËR IDENTIFIKIMIN, VËRTETËSINË DHE ORIGJINËN
[Ju lutemi lexoni me kujdes shënimet shpjeguese përpara se të plotësoni këtë dokument]

	1
	 VENDI DHE DATA E LËSHIMIT të kësaj deklarate

	2
	 PËRSHKRIM 

	
	a) Lloji i objektit:

	
	b) Teknikat dhe materialet:

	
	   c) Formati         HORIZONTAL;       VERTIKAL;         RRETH;        OVAL;      TË TJERË

  

 


	
	ç) Përmasat: lartësia: _____ cm; baza: ____cm; thellësia: _____cm; diametri: _____;   pesha: ____(kg)

	
	d) Mbishkrime dhe shenja (nëse i aplikohet)


	
	dh) Përshkrim i lirë i çdo elementi tjetër identifikues dhe të tipareve dalluese relevante


	
	e) Titulli dhe tema (nëse i aplikohet) 


	3
	 AUTORËSIA, ORIGJINA ARTISTIKE OSE PRODHUESE

	4
	 ORIGJINA E PRONËSISË, PREJARDHJA

	5
	 RIPRODHIM FOTOGRAFIK I BASHKËNGJITUR? nëse PO, specifiko numrin


	6
	 DOKUMENTET E BASHKËNGJITURA? nëse PO, specifikoni titullin e secilit

	7
	 EMRI DHE ADRESA E TREGTARIT

	8
	 NËNSHKRIMI DHE VULA PROFESIONALE




SHËNIMET SHPJEGUESE
Ky model përfshin përmbajtjen informuese që duhet të përfshihet në deklaratën e lëshuar nga tregtari i pasurisë kulturore në rast të shitjes ose transmetimit në ndonjë formë tjetër. Origjinali i dokumentit, i nënshkruar si duhet dhe me vulën e tregtarit, i dorëzohet blerësit dhe i bashkëngjitet objektit kur natyra ose karakteristikat e tij e lejojnë një gjë të tillë. Një kopje ruhet nga tregtari në dosjet e tij.
Nëse ndonjë informacion i rëndësishëm për seksionet e kërkuara në këtë model është përfshirë tashmë në një dokument tjetër në posedim të tregtarit, tregtari do ta përmendë atë dokument në këtë deklaratë dhe, gjithashtu, do t’ia bashkëngjisë kësaj deklarate. Për këtë qëllim, mund të pranohen deklaratat për origjinalitetin ose prejardhjen të lëshuara nga muze me reputacion ndërkombëtar të respektuar nga bibliotekat publike, nga arkivat publike ose nga institucione të ngjashme të huaja. 
Për një pasuri kulturore të përbërë nga disa pjesë të ndara, që tregtohen si një njësi (p.sh., një komplet çaji ose një komplet stolish), artikujt mund të dokumentohen individualisht ose mund të grupohen së bashku nën të njëjtën deklaratë; në rastin e fundit, duhet të përfshihet një listë me secilin artikull të grupit brenda përshkrimit me shkrim në deklaratë. 

INFORMACIONI QË DUHET TË PËRFSHIHET NË DEKLARATË:
1. VENDI DHE DATA E LËSHIMIT TË DEKLARATËS
2. PËRSHKRIMI
a) Lloji i objektit
Përshkrimi i shkurtër se çfarë është objekti në fjalë. Ky informacion mund të jepet me një fjalë të vetme.
Shembuj: ikonë, pikturë; kupë; libër; statujë; shpatë; vazo; unazë. 
b) Teknikat dhe materialet
Këtu duhet të shënohet, me pak fjalë, se prej çfarë materiali është i përbërë një objekt (p.sh. druri, letre, qelqi etj.) dhe se si është bërë (p.sh. gdhendur, farkëtuar, qepur me dorë etj.).
Materialet mund të shprehen në terma të përgjithshëm, por kur është e mundur, një informacion më specifik është i dobishëm (p.sh. “pishë” në vend të “drurit”, ose “pergamenë” në vend të “letrës”). Nëse ka pasiguri në lidhje me materialin e saktë, duhet të përdoret shprehjet e përgjithshme (p.sh. “metal”), dhe pastaj të përfshijë kualifikimet e mundshme (p.sh. “bakri ose bronzi”).
Për objektet e bëra me materiale të ndryshme ose përmes teknikave të shumta, duhet të përdoret një fjali e shkurtër gjithëpërfshirëse. Shembuj: “tas xhami i ndërtuar me dorë me bazë argjendi të stampuar me praruar”; “Maskë prej druri të gdhendur, gjysma e sipërme e kufizuar me pendë të palloit”; “Shpata prej çeliku me dorezë të veshur prej druri”. 
c) Formati
Për HORIZONTALIN ose VERTIKALIN, zgjidhni formatin sipas anës më të gjatë të veprës artistike.  
ç) Dimensionet
Mënyra se si mund të maten dimensionet ndryshon në varësi të llojit të objektit në fjalë. Në të gjitha rastet është e rëndësishme që të shënohet njësia matëse e përdorur (p.sh., centimetrat, gramët, kilogramët etj.) dhe dimensionet e matura (p.sh., lartësia, gjerësia etj.).
Matjet e sakta janë më të mirat, por nëse kjo nuk është e mundur, duhet të regjistrohet matja e përafërt, me një përmendje në regjistër se matja është e përafërt dhe jo e saktë.
d) Mbishkrime dhe shenja, nëse i aplikohet
Kjo mund të zëvendësohet ose të kompletohet nga një fotografim i detajeve përkatëse.
Kjo i referohet përmendjes së mbishkrimeve dhe shenjave përkatëse si numrat serikë, imazhet vizuale, numrat e inventarit, nënshkrimet ose mbishkrimet tekstuale. Duhet të theksohet se disa tipare, të tilla si pulla ose mbishkrime, mund të gjenden në anën e pasme të pikturës.
Duhet të theksohet se ku ndodhet shenja ose mbishkrimi i përmendur në objekt.
Teksti ose figurat duhet të përmenden saktësisht siç janë shkruar, edhe nëse ka gabime, të cilat mund të shënohen në regjistër duke përdorur shenjën [sic], ose duke thënë që ajo është e palexueshme në tërësi ose pjesërisht. Këto referenca duhet të përmenden në gjuhën e tyre origjinale. 
dh) Përshkrimi i lirë i çdo elementi tjetër identifikues përkatës dhe tiparet dalluese
Kjo mund të zëvendësohet ose të kompletohet nga një fotografim i detajeve përkatëse.
Kjo i referohet çdo tipari unik që e veçon atë objekt nga artikujt e tjerë të një projektimi të ngjashëm. Kjo mund të përfshijë defekte fizike, shenja të riparimeve, defekte të prodhimit.
Karakteristikat e përmendura këtu duhet të jenë vetëm ato që mund të jenë të dukshme qartazi për syrin e thjeshtë. Shembujt mund të përfshijnë:
- për pikturat: çarje, riparime, parregullsi të kufizimeve, vrima, goditje dalluese të furçave, njolla;
- për dokumentet: gërvishtjet, vrimat, njollat, shenjat e ujërave, riparimet, gërvishtjet, llojet e skajeve, rrudhat, restaurimet, prerjet;
- për drurin: modelet e drithërave, modelet e sharrave, detajet e mobilierisë, veshjet sipërfaqësore, parregullsitë në detajet e zbukurimit;
- për metalet: defektet e derdhjes, të prerat, gropëzat, të gërvishtjet, saldimet e çrregullta;
- për tekstilet: lot, njolla, njolla ngjyrash, vrima, riparime, pjesë të konsumuara, endje të parregullt;
- për xhamet: gropat në xham, çarjet, flluskat, gërvishtjet, tekstura ose ngjyrat e parregullta në sipërfaqe, plasaritjet e lustruara, riparimet.
e) Titulli dhe tema (nëse është e aplikueshme) 
Disa, por jo të gjitha objektet, do të kenë tituj. Ndonjëherë objekti nuk do të ketë titull zyrtar, por është bërë i njohur me një emër specifik. Një objekt gjithashtu mund të njihet me emra të ndryshëm në vende të ndryshme ose mund të ketë më shumë se një titull. Kur është e zbatueshme, titulli duhet të përmendet në gjuhën e origjinës së tij si dhe i përkthyer.
Kur nuk përfshihet në formulimin e titullit, “tema” përshkruan se çfarë synon të përfaqësojë objekti kulturor. Është e rëndësishme të përdorni shprehje që janë të qarta për të tjerët, duke përfshirë edhe ata që nuk janë specialistë, duke supozuar që individë të ndryshëm mund të përshkruajnë të njëjtin objekt në mënyra të ndryshme. “Tema” është më mirë të përmendet përmes fjalëve të thjeshta. 
Shembuj: “Portret”; “Virgjëresha dhe fëmija”; “Figurë e një burri në këmbë”; “Skena e jashtme me qen”; “Peizazhi i detit me anije” etj. 
3. AUTORËSIA, ORIGJINA ARTISTIKE APO E PRODHIMIT 
Kjo pjesë ofron informacione që përcaktojnë origjinën e ekzistencës materiale të veprës artistike: identitetin e artistit; koha kur artisti e ka krijuar veprën artistike ose kur është prodhuar objekti antik; dhe, mundësisht, vendin ku u krijua. Ky informacion përcakton prejardhjen e objektit dhe origjinalitetin e tij.
Koha: në rastet kur nuk mund të përcaktohet një datë specifike, duhet të përdoret një interval kohor i datës së përafërt (p.sh., 1469–1473), periudha të përcaktuara në kohë (p.sh., fillimi otoman, pasbizantin), pjesë të shekullit (fundi i shekullit të katërmbëdhjetë, çereku i parë i shekullit të gjashtëmbëdhjetë), ose periudhat kulturore. Nëse një objekti kulturor i është ndryshuar koha në një datë të mëvonshme ose përbëhet nga pjesë përbërëse qartazi të bëra në epoka të ndryshme, të dy datat përkatëse duhet të shënohen. 
Autorësia: Kur është e mundur, duhet të identifikohet krijuesi i vërtetë i objektit. Kjo mund të përfshijë një person ose disa të tillë, një komunitet, një kompani ose shkollë të dikujt. Duhet të theksohet se disa artistë mund të njihen me emra ose shqiptime të ndryshme: është  e këshillueshme të përfshini variacione, nëse ato dihen. Nëse prodhuesi nuk është i qartë, mund të shtohen fjalë të pranueshme të tilla si “i atribuohet”.
4. ORIGJINA E PRONËSISË, PREJARDHJA
Kjo pjesë duhet të përmbajë një informacion narrativ të shkurtër, por të qartë, në lidhje me atë se çfarë dihet në lidhje me prejardhjen ligjore dhe historinë më të fundit të pronësisë së objektit (duke përfshirë datat e njohura dhe vendndodhjen e pronësisë së objektit, si dhe historikun e ekspozimit të tij, nëse ka).
Gjithashtu, kur është e mundur, duhet të tregohet ekzistenca e dokumenteve të prejardhjes të cilat vërtetojnë deklarata të tilla.
5. RIPRODHIMI FOTOGRAFIK
Përfshini numrin e fotografive, nëse ka, që i bashkëngjiten deklaratës.
6. DOKUMENTET E BASHKËNGJITURA
Renditni dokumentet që konfirmojnë informacionin e shkruar në deklaratë (në pikat 3 ose 4) dhe të bashkëngjitura asaj.
7. EMRI DHE ADRESA E TREGTISË
8. NËNSHKRIMI DHE VULA E TREGTARIT

